《兴桓道中奉寄家叔父平凉》
清代·秦瀛

紫塞秋深木叶红，一年离思逐崆峒。乱山匹马燕云北，古郡斜阳陇水东。

雁影遥连沙碛暮，笳声寒起戍楼空。焚香帘阁多清暇，应有音书寄北风。

作者简介：（1743—1821）江苏无锡人，字凌沧，一字小岘，晚号遂庵。乾隆四十一年举人，授内阁中书。嘉庆间官至刑部右侍郎。为官勇于任事。少有文名，诗文力追古风，而能有所自得。辞官后修县志，网罗地方文献。有《小岘山人诗文集》、《淮海公年谱》等。